Lihased  Juttu tuleb siis  skeletilihastest, mis, kinnitudes luudele, panevad need liikuma. Skeletilihaseid on üle 400 sõltumata soost ja vanusest, kuid nende kogumass siiski sõltub täiskasvanud inimese elueast, soost ning kehalisest treenitusest ja moodustab ligikaudu 40% kehakaalust.  Heameelega ei hakkaks siinkohal kirjeldama lihaste ehitust, ütlen vaid, et iga lihas algab ja lõpeb kõõlusega, millega ta kinnitub luudele ja kõhredele. Samas ei saa mainimata jätta, et erinevalt lihasest on kõõlus tõmbekindel. Küll aga saab lihaseid  jagada pikkadeks, lühikesteks ja laiadeks. Pikad lihased paiknevad enamasti jäsemetel. Üle ühe liigese kulgevaid lihaseid nimetatakse ainuliigeselisteks, üle kahe liigese kulgevaid kaheliigeselisteks. Lühikesed lihased paiknevad enamasti kerel, roiete ja lülisambalülide vahel. Laiad lihased ühendavad ülajäset kerega või paiknevad kehaõõnte seintes. Lihase algusosa püsib lihase kokkutõmbumisel paigal või on siis väga vähese liikuvusega. Lihase liikuvamat vastasotsa nimetatakse kinnituskohaks, kuid lihase  algus - ja kinnituskoht võivad funktsionaalses mõttes vahetuda. Vastavalt luustiku jaotusele rühmitatakse ka kere lihaseid: kere, jäsemete ja pea lihased. Et asi oleks selgemast selgem, proovin asja Sulle selgeks (ja omale meeldetuletuseks) teha puust ja punaseks